b'\n_START_ARTICLE_\nEuropos Aplinkos Agent\xc5\xabra\n_START_SECTION_\nEuropos aplinkos informacijos ir steb\xc4\x97jimo tinklas\n_START_PARAGRAPH_\nEuropos aplinkos informacijos ir steb\xc4\x97jimo tinklas yra Europos Aplinkos Agent\xc5\xabros partneris. EAA yra atsakinga u\xc5\xbe \xc5\xa1io informacijos ir steb\xc4\x97jimo tinklo pl\xc4\x97tot\xc4\x99 bei jo veiklos koordinavim\xc4\x85. EAA glaud\xc5\xbeiai bendradarbiauja su pagrindiniais nacionaliniais centrais, paprastai tai yra nacionalin\xc4\x97s aplinkos agent\xc5\xabros ir \xc5\xa1ali\xc5\xb3 nari\xc5\xb3 aplinkos ministrai._NEWLINE_Nacionaliniai centrai yra atsakingi u\xc5\xbe nacionalini\xc5\xb3 informacijos centr\xc5\xb3 koordinavimo tinklus.  I\xc5\xa1  viso yra apie 1000 ekspert\xc5\xb3 i\xc5\xa1 daugiau nei 350 nacionalini\xc5\xb3 institucij\xc5\xb3 ir kit\xc5\xb3 \xc4\xafstaig\xc5\xb3, tvarkan\xc4\x8di\xc5\xb3 informacij\xc4\x85, susijusi\xc4\x85 su aplinka._NEWLINE_Be nacionalini\xc5\xb3 centr\xc5\xb3 ir nacionalini\xc5\xb3 informacijos centr\xc5\xb3, Europos aplinkos informacijos ir steb\xc4\x97jimo tinklas \xc5\xa1iuo metu apima \xc5\xa1e\xc5\xa1is Europos centrus: oro ir klimato kaitos, biologin\xc4\x97s \xc4\xafvairov\xc4\x97s, klimato kaitos poveikio, pa\xc5\xbeeid\xc5\xbeiamumo ir prisitaikymo, vandens, \xc5\xbeem\xc4\x97s naudojimo bei tvaraus vartojimo ir gamybos.\n_START_SECTION_\nKasmetinis biud\xc5\xbeeto patvirtinimo procesas\n_START_PARAGRAPH_\n2012 met\xc5\xb3 vasario m\xc4\x97n. Europos Parlamento Biud\xc5\xbeeto kontrol\xc4\x97s komitetas paskelb\xc4\x97 ataskaitos projekt\xc4\x85, kuriame nurod\xc4\x97 susir\xc5\xabpinim\xc4\x85 kelian\xc4\x8dias sritis, d\xc4\x97l  2010 m. biud\xc5\xbeetini\xc5\xb3 l\xc4\x97\xc5\xa1\xc5\xb3 naudojimo. EAA vykdan\xc4\x8dioji direktor\xc4\x97 atmet\xc4\x97 kaltinimus d\xc4\x97l pa\xc5\xbeeidim\xc5\xb3._NEWLINE_2012 met\xc5\xb3 kovo 27 dien\xc4\x85 Europos Parlamento nariai balsavo d\xc4\x97l ataskaitos ir i\xc5\xa1rei\xc5\xa1k\xc4\x97 nuomon\xc4\x99 d\xc4\x97l Agent\xc5\xabros ir NVO bendradarbiavimo aplinkosaugos srityje.  2012 met\xc5\xb3 spalio 23 dien\xc4\x85 Europos Parlamentas (EP) balsavo ir patvirtino 2010 met\xc5\xb3 Europos aplinkos agent\xc5\xabros biud\xc5\xbeet\xc4\x85.\n_START_SECTION_\nTarptautinis bendradarbiavimas\n_START_PARAGRAPH_\nBe 32 \xc5\xa1ali\xc5\xb3 nari\xc5\xb3 ir 7 bendradarbiaujan\xc4\x8di\xc5\xb3 \xc5\xa1ali\xc5\xb3 (Vakar\xc5\xb3 Balkanuose), EAA taip pat bendradarbiauja ir skatina partneryst\xc4\x99 su savo kaimyn\xc4\x97mis ir  kitomis \xc5\xa1alimis bei regionais (daugiausia su Europos kaimynyst\xc4\x97s politikai priklausan\xc4\x8diomis \xc5\xa1alimis)._NEWLINE_Darbuotoj\xc5\xb3 pagalbos programos nar\xc4\x97s: Baltarusija, Ukraina, Moldova, Arm\xc4\x97nija, Azerbaid\xc5\xbeanas, Gruzija._NEWLINE_Vidur\xc5\xbeemio j\xc5\xabros \xc5\xa1ali\xc5\xb3 s\xc4\x85jungos nar\xc4\x97s: Al\xc5\xbeyras, Egiptas, Izraelis, Jordanija, Libanas, Libija, Marokas, Palestinos savivalda, Sirija, Tunisas._NEWLINE_Kitos Europos kaimynyst\xc4\x97s politikos nar\xc4\x97s: Rusija._NEWLINE_Centrin\xc4\x97s Azijos valstyb\xc4\x97s: Kazachstanas, Kirgizija, Tad\xc5\xbeikistanas, Turkm\xc4\x97nistanas, Uzbekistanas.\n_START_SECTION_\nLiterat\xc5\xabra\n_START_PARAGRAPH_\nHix S. Europos s\xc4\x85jungos politin\xc4\x97 sistema. - Vilnius: Eugrimas, 2006. - 298 p.\n_START_SECTION_\n\xc5\xa0altiniai\n_START_PARAGRAPH_\n^European Network of the Heads of Environment Protection Agencies._NEWLINE_^Draft Report on discharge in respect of the implementation of the budget of the European Environment Agency for the financial year 2010_NEWLINE_^International Coopperation.'